Diari Oficial de la Generalitat Valenciana


Sumari del DOGV 4826, del 24-08-2004 (2004/8510)

Notificació per edicte de l'acord d'iniciació de l'expedient sancionador 197/04 SAN, seguit contra José Martinez Fuentes.
-------------------------------------------------------------------------------------------------------------------------

### Dades del document

Número de DOGV
:   4826

Data del DOGV
:   24-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8510


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació de l'expedient sancionador 197/04 SAN, seguit contra José Martinez Fuentes. [2004/8510]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica al Sr. José Martínez Fuentes, amb últim domicili conegut a l'assagador del Fenollar, 194 de Sant Vicent del Raspeig (Alacant), l'acord iniciació de data 26 de maig del 2004 dictat pel director territorial de Territori i Habitatge d'Alacant en l'expedient sancionador núm. 197/04 SAN, que es tramita en la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial Decret 1398/93, de 4 d'agost, pel qual s'aprova el reglament de procediment per a l'exercici de la potestat sancionadora.
  
Vist que en data 2 de gener del 2004, un agent mediambiental ha pogut constatar que en la parcel·la 133a del polígon 72, paratge de la Foia, del terme municipal d'Elx, el Sr. José Martínez Fuentes ha construït un habitatge unifamiliar d'obra per al Sr. Manuel Aix Ferrández, parcel·la que es localitza als espais subjectes a protecció especial ecològica segons la zonificació establida en l'article 29 del Pla rector d'ús i gestió del Parc Natural de les Salines de Santa Pola aprovat per Decret 202/1994, de 13 de setembre (DOGV núm. 2360, de 5 de novembre), i en l'article 38, punt 15 del qual considera ús prohibit: ?Tot tipus de construccions i edificacions, excepte aquelles imprescindibles per a la correcta gestió del paratge natural?.
  
Vist que també la parcel·la es troba afectada per l'Ordre de 14 de novembre del 2003, de la Conselleria de Territori i Habitatge, per la qual s'acorda iniciar el procediment d'elaboració i aprovació del Pla d'ordenació dels recursos naturals del sistema de zones humides del sud d'Alacant (DOGV núm. 4637, de 25 de novembre), que estableix que: ?(...) durant la tramitació del pla no podran realitzar-se en tot el seu àmbit territorial actes que comporten una transformació sensible de la realitat física i biològica que puguen arribar a fer impossible la consecució dels objectius del mencionat pla. Així mateix, tampoc no podrà atorgar-se cap autorització, llicència o concessió per part de les administracions públiques, que habilite per a la realització d'actes de transformació de la realitat física i biològica dins de l'àmbit del pla sense que conste, amb caràcter previ, informe favorable de la Conselleria de Territori i Habitatge. Aquest informe serà de caràcter preceptiu i vinculant (...)?.
  
Vist que igualment, resulta d'aplicació de l'Acord de 21 de novembre del 2003, del Consell de la Generalitat, pel qual es determina la forma d'aplicació de les mesures cautelars previstes en l'àmbit territorial afectat pel Projecte del pla d'ordenació dels recursos naturals (PORN) del sistema de zones humides del sud d'Alacant (DOGV núm. 4637, de 25 de novembre), que en el punt segon disposa que: ?En el sector denominat 1 en el plànol annex al present acord, l'àmbit del qual coincideix amb els dels parcs naturals de les Llacunes de la Mata i Torrevieja, de les Salines de Santa Pola i del Fondo, no podrà realitzar-se cap actuació que no es trobe directament relacionada amb la gestió dels espais naturals protegits sense informe favorable previ de la Conselleria de Territori i Habitatge?.
  
Vist que l'esmentada construcció no disposa del preceptiu informe favorable previ de la Conselleria de Territori i Habitatge que determine que reuneix els requisits per a la seua autorització de conformitat amb els instruments d'ordenació d'espais naturals vigents i aplicables, i que, a més, no consta que es tracte d'un dels supòsits legalment previstos per a això.
  
Vist que els referits fets poden ser constitutius d'una infracció tipificada en l'article 52, apartat 19, de la Llei 11/1994, de 27 de desembre de la Generalitat Valenciana, d'espais naturals protegits de la Comunitat Valenciana, i qualificada de menys greu en l'article 54.2.c), i la sanció de la qual ve determinada en l'article 58 de l'esmentada llei, el qual estableix:
  
Les infraccions tipificades en l'article 52 d'aquesta llei se sancionaran amb les multes següents:
  
b) Infraccions menys greus: de 601,02 € a 6.010,12 €.
  
En el present supòsit la sanció seria de 5.710 € (cinc mil set-cents deu euros), per la gravetat dels fets imputats de conformitat amb el que exposa anteriorment.
  
Vist que, amb independència de la sanció que pertoque l'infractor està obligat a reparar el dany causat i a adoptar les mesures necessàries per a restablir l'equilibri ambiental segons l'article 55 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, que en el present cas consistirà en l'eliminació de l'habitatge unifamiliar d'obra construïda, i si no ho fa, la Conselleria de Territori i Habitatge podrà optar per imposar multes coercitives de fins a 3.005,06 €, reiterades per lapses de temps suficients per a dur a terme allò que s'ha ordenat, o procedir a la reparació de forma subsidiària sent exigibles les quantitats corresponents per via executiva.
  
Vist que per raó de l'article 56.4 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, quan concórreguen diverses persones en la comissió d'una mateixa infracció, la sanció s'imposarà amb caràcter solidari.
  
Tot això sense perjudici del que resulte de la instrucció, sent òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'espais naturals protegits de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de règim jurídic de les administracions públiques i del procediment administratiu comú, i el que estableix el Reial Decret 1398/93 de 4 d'agost, pel qual s'aprova el Reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador al Sr. José Martínez Fuentes i al Sr. Manuel Aix Ferrández de forma solidària, per presumpta infracció de l'article 52, apartat 19, de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, per la construcció d'un habitatge d'obra en una parcel·la ubicada dins del Parc Natural de les Salines de Santa Pola i catalogada com a zona humida, sense haver obtingut l'informe previ favorable de la Conselleria de Territori i Habitatge, de conformitat amb el que estableix la normativa aplicable.
  
Així mateix, s'acorda nomenar instructora i secretària de l'expedient sancionador, la Sra. Amparo Renau Almela i la Sra. Susana Carrasco Marí, respectivament, a les quals es notificarà en forma aquest nomenament, com també als inculpats, de conformitat amb el que estableix l'article 135 de la Llei 30/4609 SI-PKP i l'article 13.2 del RD 1398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del l'esmentada Llei 30/7128 WJ-MQU.
  
Per raó del que estableix l'art. 16.1 del RD 1398/1993, se li concedeix un termini de quinze dies comptadors a partir de l'endemà de la notificació del present acord, perquè aporte quantes al·legacions, documents o informacions estime convenients i, si és el cas, propose una prova concretant els mitjans de què pretenga valer-se, i se li comunica que si no efectua al·legacions sobre el contingut de la iniciació del procediment en aquest termini, el present acord podrà ser considerat proposta de resolució amb l'efecte previst en els articles 18 i 19 del RD 1398/1993.
  
Actuacions que poden formular-se en qualsevol de les dues llengües oficials de la Comunitat Valenciana, d'acord amb l'article 7 de l'Estatut d'Autonomia de la Comunitat Valenciana i l'article 10 de la Llei 4/1983, de 23 de novembre, d'ús i ensenyament del valencià.
  
De conformitat amb el que disposa l'article 42.4 de la Llei 30/1992, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, en relació amb l'article 20.6 del Reial Decret 1398/93, de 4 d'agost, pel qual s'aprova el Reglament del procediment per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut l'esmentat termini sense haver-se dictat i notificat aquest, es produirà la caducitat del procediment conforme al que disposa l'article 44.2 de la Llei 30/1992, de règim jurídic.
  
I perquè servisca de notificació a la persona interessada mencionada anteriorment, s'expedeix el present edicte.